**fstab**, forkortelse for **filsystemtabell**, er en datafil for systemkonfigurasjon i Unix og Unix-liknende operativsystemer. I Berkeley Software Distribution (BSD) var filen lokalisert i filkatalogen `/etc/fstab`. Det samme var tilfelle i proprietære avarter av BSD som DEC Ultrix og SunOS, og er tilfelle i frie og åpne derivater av BSD, deriblant FreeBSD, NetBSD, OpenBSD og DragonFly BSD. Også i Linux er dette tilfelle.

I UNIX System V hadde filen navnet **vfstab** og var lokalisert i filkatalogen `/etc/vfstab`, og det samme er tilfelle i Solaris, OpenServer og UnixWare. Andre avarter av UNIX System V, deriblant IRIX, AIX, HP-UX og Tru64 UNIX har benyttet navneformen **fstab**. I IRIX var den, liksom i BSD, lokalisert i filkatalogen `/etc/fstab`. I AIX er den lokalisert i filkatalogen `/etc/filesystems`, i HP-UX er den lokalisert i `/etc/checklist` og i Tru64-UNIX var den lokalisert i `/etc/fdmns`.

I Linux er filen en del av programpakken util-linux. Filen lister opp tilgjengelige diskpartisjoner samt datakilder og filsystemer som ikke er diskbaserte, og indikerer hvordan de blir initialisert og integrert i filsystemets struktur. Den leses av kommandoen `mount`, og systemadministratoren har ansvaret for å skape og vedlikeholde den. Filen brukes til grunnleggende systemkonfigurasjon, men kan overstyres av automatiske mekanismer for mounting.

Eksempel
--------

Det følgende er et eksempel på en fstab-fil i et typisk Linux-system:

```
# device-spec mount-point fs-type options dump pass
LABEL=/         /               ext4         defaults                                            1 1
/dev/sda6       none            swap         defaults                                            0 0
none            /dev/pts        devpts       gid=5,mode=620                                      0 0
none            /proc           proc         defaults                                            0 0
none            /dev/shm        tmpfs        defaults                                            0 0

# Removable media
/dev/cdrom      /mnt/cdrom      udf,iso9660  noauto,owner,ro                                     0 0

# NTFS Windows 7 partition
/dev/sda1       /mnt/Windows    ntfs-3g      quiet,defaults,locale=en_US.utf8,umask=0,noexec     0 0

# Partition shared by Windows and Linux
/dev/sda7       /mnt/shared     vfat         umask=000                                           0 0

# mounting tmpfs
tmpfs           /mnt/tmpfschk   tmpfs        size=100m                                           0 0

# mounting cifs
//pingu/ashare  /store/pingu    cifs         credentials=/root/smbpass.txt                       0 0

# mounting NFS
pingu:/store    /store          nfs          rw                                                  0 0

```

Referanser
----------

1. 1 2 3  Pate 2003, side 98
2. ↑  Fiamingo 1996, 19.1.4 19.1.8 File System Mounting, Ultrix Arkivert 5. mars 2011 hos Wayback Machine.
3. ↑  Fiamingo 1996, 19.1.4 File System Mounting, SunOS 4.1.X Arkivert 6. juli 2016 hos Wayback Machine.
4. ↑  Fiamingo 1996, 19.1.5.1 The mount table, /etc/vfstab Arkivert 6. mars 2011 hos Wayback Machine.
5. ↑  Fiamingo 1996, 19.1.6 File System Mounting, IRIX 5.X Arkivert 5. mars 2011 hos Wayback Machine.
6. ↑  filesystems file and /etc/fstab file, IBM Knowledge Center, 2015
7. ↑  fstab(4) Arkivert 19. august 2016 hos Wayback Machine. HP-UX 11i man pages, nix Documentation Project, august 2003
8. ↑  fstab(4) Arkivert 14. oktober 2016 hos Wayback Machine. Tru64 Unix man pages, nix Documentation Project, august 2003

Litteratur
----------

* Fiamingo, Frank G. fgf+@osu.edu. (1996). *Unix System Administration*. University Technology Services, Ohio State University, 1996. Arkivert fra originalen 24. mai 2016. Besøkt 23. juli 2016.
* Pate, Steve D. (2003). *UNIX Filesystems: Evolution, Design, and Implementation*. Wiley, 23. januar 2003. ISBN 0 471 164 836. ISBN 978-0471164838.

Eksterne lenker
---------------

* `vfstab(4)`, manualen til Solaris
* `fstab(4)`, manualen til HP-UX 11i
* `fstab(4)`, manualen til IRIX
* `fstab(4)`, manualen til Tru64 UNIX
* `fstab(5)` i manualen til FreeBSD
* `fstab(5)` Arkivert 19. august 2016 hos Wayback Machine. i manualen til NetBSD
* `fstab(5)` i manualen til OpenBSD
* `fstab(5)` i manualen til Linux
* `fstab(5)` i manualen til Ubuntu Linux